**CONTRACT DE PRESTARE DE SERVICII**

Nr. **................... / .............. /** .....................................

**1. PREAMBUL**

În temeiul Legii nr. 98/2016 privind achiziţiile publice, cu modificările si completările ulterioare, a Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contracului de achiziție publica/acordul-cadru din Legea nr. 98/2016 privind achiziţiile publice s-a încheiat prezentul Contract de prestare de servicii,

**Între:**

**JUDEŢUL CLUJ** **prin Consiliul Județean Cluj**, cu sediul în Municipiul Cluj-Napoca, Calea Dorobanţilor nr. 106, cod de identificare fiscală 4288110, cont RO 06TREZ21624510220XXXXX, deschis la Trezoreria Municipiului Cluj-Napoca, telefon: 0372-640060, Fax : 0372-640074, e-mail: [cjc@cjcluj.ro](mailto:cjc@cjcluj.ro), reprezentat în conformitate cu prevederile articolului 21 alin. (2) şi al art. 102 alin. (1) din Legea privind administraţia publică locală nr. 215/2001, republicată, cu modificările şi completările ulterioare, prin Preşedintele Consiliului Judeţean Cluj, domnul **ALIN TIȘE**, în calitate de și denumită în continuare „**Achizitor**”, pe de o parte

Și

**­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** cusediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, certificat de înregistrare la ONRC sub nr. \_\_\_\_\_\_\_\_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_, cont trezorerie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** în calitate de și denumită în continuare „**Prestator”,** pe de altă parte,

denumite, în continuare, în mod individual "Partea" și împreună, "Părțile"

1. **DEFINIŢII**

**2.1**. În prezentul Contract următorii termeni vor fi interpretaţi astfel:

1. **Act aditional** - document ce modifica prezentul Contract de servicii;
2. **Contract** - prezentul Contract de achiziție publică de Servicii, împreună cu anexele sale (documentele prevăzute la art. 7).
3. **Contract de SubContractare** - acordul încheiat în scris între Prestator și un terț ce dobândește calitatea de Subcontractant, în condițiile Legii nr. 98/2016, prin care Prestatorul subContractează Subcontractantului partea din Contract în conformitate cu prevederile Contractului, dacă este cazul;
4. **Dispoziție** - document scris/instrucțiune/notificare/ordin, cu caracter obligatoriu pentru ambele Părți, emis(ă) de Achizitor, inclusiv de orice reprezentant al Achizitorului, astfel cum este desemnat, pentru a completa și/sau modifica prevederile prezentului Contract cu respectarea clauzelor Contractuale și în limitele Legii;
5. **Documentele Achizitorului** - toate și fiecare dintre documentele necesare în mod direct sau implicit prin natura Serviciilor prestate, care fac obiectul prezentului Contract, inclusiv, dar fără a se limita la: planuri, regulamente, specificații, planșe, desene, schițe, modele, manuale, programe și date informatice, calcule și rapoarte precum și orice documente tehnice, după caz, furnizate de Achizitor și necesare Prestatorului în vederea realizării obiectului prezentului Contract;
6. **Documentele Prestatorului** - toate datele, documentele, rapoartele incluse în cerințele Achizitorului, care sunt colectate și/sau pregătite de Prestator în legătură cu Serviciile prestate și se află în custodia și grija Prestatorului până la data preluării acestora de către Achizitor și care includ, dar fără a se limita la: documente, certificate, avize și acorduri care trebuie pregătite sau obținute de Prestator, documente necesare pentru satisfacerea tuturor condițiilor impuse de aprobări, planuri, regulamente, specificații, planșe, desene, schițe, modele, manuale, programe și date informatice, software, calcule și rapoarte precum și orice documente tehnice, după caz, așa cum sunt acestea descrise în Caietul de Sarcini;
7. **Drept de proprietate intelectuală** – (noțiune) ansamblul normelor juridice care reglementează raporturile privind protecția creației intelectuale în domeniile industrial, știintific, literar și artistic precum și semnele distinctive ale activității de comerț; titularul acestui drept are posibilitatea, recunoscută de lege, de a folosi, în mod exclusiv, o creaţie intelectuală aplicabilă în materie;
8. **Durata Contractului** - intervalul de timp in care prezentul Contract opereaza valabil intre părți, potrivit legii, ofertei si documentatiei de atribuire, de la data intrarii sale in vigoare și pana la epuizarea conventionala sau legala a oricarui efect pe care il produce, inclusiv perioada de garantie si eventualele pretentii fondate pe clauzele sale;
9. **Durata de prestare a serviciilor** - intervalul de timp in care Prestatorul presteaza serviciile pe care le presupune indeplinirea Contractului, astfel cum acestea sunt prevazute in caietul de sarcini și in Contract, inclusiv operatiunile preliminare si finale previzibile si imprevizibile, cu exceptia cazurilor de forta majora, incepand cu data incheierii Contractului;
10. **Finalizare** este atunci când Prestatorul:
11. a realizat toate activitățile stabilite prin Contract și a prezentat toate Rezultatele, astfel cum este stabilit în Planul de lucru al activităților acceptat,
12. a remediat eventualele Neconformități care nu ar fi permis utilizarea Serviciilor de către Achizitor, în vederea obținerii beneficiilor anticipate și îndeplinirii obiectivelor comunicate prin Caietul de Sarcini,
13. Serviciile au fost recepționate fără obiecțiuni;
14. **Forța majora** - potrivit art. 1.351 alin. (2) din Codul civil înseamnă un eveniment independent de controlul Părților, care nu se datorează culpei acestora, care nu putea fi prevăzut în momentul încheierii Contractului și care face imposibilă îndeplinirea, integrală sau parțială, a obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență.
15. **Modificarea Contractului** - orice schimbare prevăzută prin clauzele inițiale ale Contractului ca putând fi determinată și realizată ca fiind necesară pentru îndeplinirea obiectivului Achizitorului, astfel cum este acest obiectiv descris în Caietul de Sarcini, precum și orice schimbare constând în suplimentări sau renunțări cu privire la cantitatea Serviciilor, care fac obiectul prezentului Contract, cu respectarea regulilor și limitelor impuse prin Lege. În sensul prezentului Contract, Modificarea Contractului este asociată exclusiv unei modificări nesubstanțiale, astfel cum modificarea substanțială și modificarea nesubstanțială sunt stabilite prin Lege;
16. **Neconformitate (Neconformități) -** execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele prestării serviciilor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Serviciilor/Rezultatelor Serviciilor care fac obiectul prezentului Contract;
17. **Ofertă** - actul juridic prin care Prestatorul și-a manifestat voința de a se angaja, din punct de vedere juridic, în acest Contract și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;
18. **Părți** - părţile Prestatoare, aşa cum sunt acestea numite și identificate în prezentul Contract, respectiv Achizitor şi Prestator; Achizitorul este autoritate Contractantă în sensul Legii nr. 98/2016, cu modificările și completările ulterioare, astfel cum se obligă prin semnarea Contractului; Prestatorul este operator economic în sensul Legii nr. 98/2016, cu modificările și completările ulterioare, astfel cum a ofertat, cum a fost acceptată oferta sa și cum se obligă prin semnarea Contractului;
19. **Personalul Achizitorului** – persoanele desemnate de către Achizitor pentru îndeplinirea/monitorizarea derulării Contractului, cum ar fi, de exemplu: personalul, forța de muncă și alți angajați ai Achizitorului și oricare alt personal al său care desfășoară activități în legătură cu prezentul Contract;
20. **Personalul Prestatorului** - persoanele desemnate de Prestator sau de oricare dintre SubContractanți, indiferent dacă sunt angajați sau Contractanți independenți, angajați în mod direct sau indirect pentru îndeplinirea prezentului Contract, cum ar fi, de exemplu: personalul folosit de Prestator cu rol de expert-cheie și oricare alt personal care desfășoară activități în legătură cu prezentul Contract;
21. **Pretul Contractului** - pretul platibil Prestatorului de catre Achizitor, in baza Contractului pentru indeplinirea integrala si corespunzatoare a tuturor obligatiilor asumate prin Contract;
22. **Penalitate Contractuală** - despăgubirea stabilită în Contractul de prestari servicii ca fiind plătibilă de către una din părţile Prestatore către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din Contract (majorări de întârziere și/sau daune-interese);
23. **Propunerea tehnica** - document al ofertei, elaborat pe baza cerintelor din caietul de sarcini, stabilite de autoritatea Prestatoare;
24. **Propunerea financiara** - document al ofertei prin care se furnizeaza informatiile cerute prin documentatia de atribuire cu privire la pret, tarif, alte conditii financiare si comerciale;
25. **Proces-Verbal de Recepție** **a Serviciilor (intermediar/final)** documentul prin care sunt acceptate Serviciile prestate, prin care Achizitorul confirmă că Serviciile au fost prestate în mod corespunzător de către Prestator și că acestea au fost acceptate de către Achizitor; Procesul-Verbal de Recepție a Serviciilor poate fi intermediar sau final;
26. **Rezultat/Rezultate** - oricare și toate informațiile, documentele, rapoartele colectate și/sau pregătite de Prestator, totalitatea pieselor scrise si desenate, precum si variantele electronice (scanate si editabile), editate, si dispuse intr-o forma coerenta de catre Prestator, absolut necesare si suficiente pentru realizarea Contractului;
27. **Rezilierea Contractului** - se intelege desfiintarea pe viitor a Contractului de servicii, fara ca aceasta sa aduca atingere prestatiilor succesive care au fost facute anterior rezilierii;
28. **Responsabil de Contract** – persoana/persoanele desemnate de Achizitor pentru gestionarea Contractului, la nivelul compartimentului din aparatul de specialitate, beneficiar al Contractului de achiziție publică;
29. **Servicii** - orice activități și rezultatul/rezultatele acestora, astfel cum trebuie să fie prestate de către Prestator în baza Contractului de Servicii, inclusiv toate activitățile care necesită exercitarea unui rol de către Prestator în cadrul sau în legătură cu acest Contract;
30. **Standarde profesionale** - cerințele profesionale legate de calitatea Rezultatului prestării Serviciilor și de calitatea activității de prestare a serviciului care ar fi respectate de către orice Prestator diligent care posedă cunoștințele și experiența unui expert care prestează servicii similare și pe care Prestatorul este obligat să le respecte în prestarea tuturor Serviciilor incluse în prezentul Contract;
31. **Subcontractant** - orice operator economic care nu este parte a acestui Contract și care execută și/sau furnizează și/sau prestează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Prestatorului pentru organizarea și derularea tuturor etapelor necesare în acest scop;
32. **Termen** - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Achizitorului/Prestatorului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
33. **Valoarea Contractului** – valoarea totală cu TVA;
34. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3.INTERPRETARE**

**3.1.**Toate documentele Contractului, precum şi întreaga corespondenţă purtată în legătură cu Contractul între Achizitor și Prestator vor fi scrise în limba română, iar Contractul va fi redactat şi interpretat în limba română.

**3.2.**Dacă un document al Contractului sau corespondenţă în legătură cu acesta sunt redactate în altă limbă decât limba română, traducerea acestora în limba română va avea prioritate în orice problemă legată de interpretare. Partea care emite astfel de documente sau corespondenţă, va suporta riscul şi costurile traducerii acestora în limba română.

**3.3.**În prezentul Contract, cu excepţia unei prevederi contrare cuvintele la forma singular vor

include forma de plural şi vice versa, acolo unde acest lucru este permis de context.

**3.4.**Contractul constituie întreaga şi singura înţelegere între Părţi cu privire la obiectul acestuia şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii Contractului.

**3.5.**Niciun amendament sau altă derogare de la Contract nu va avea efect decât dacă este consemnată în scris, datată, se referă expres la Contract şi este semnată de reprezentanţii legali ai Părţilor.

**3.6.**Dacă oricare dintre clauzele Contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din Contract, cu excepţia cazurilor în care clauza sau partea anulată va conţine o obligaţie esenţială pentru validitatea şi/sau executarea Contractului.

**3.7.** În prezentul Contract, cu excepția unei prevederi contrare, cuvintele la forma singular includ forma de plural, și invers, iar cuvintele la forma de gen masculin includ forma de gen feminin, și invers, acolo unde acest lucru este permis de context.

**3.8.**Cuvintele „include” sau „inclusiv” se interpretează fără a conduce la limitarea generalității cuvântului precedent.

**3.9.**Orice referire la un Contract, la un act legislativ ori administrativ sau la orice prevedere legală se interpretează ca referire la Contractul, actul legislativ ori administrativ sau prevederea legală în vigoare, astfel cum pot fi acestea modificate, completate, abrogate, republicate, suspendate sau altele asemenea și include orice legislație subsidiară și orice interpretare judecătorească sau administrativă obligatorie cu privire la acestea.

**3.10.**În scopul calculării perioadelor de timp exprimate în zile lucrătoare, prima zi este exclusă, iar ultima zi este inclusă.

**3.11.**Dacă ultima zi a unui termen exprimat în zile lucrătoare nu cade într-o zi lucrătoare, termenul este considerat a se împlini în ziua lucrătoare imediat următoare.

**3.12.**Inacţiunea, întârzierea, toleranţa manifestate de una dintre Părţi în punerea în aplicare a clauzelor Contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din Contract, renunţarea la un drept neputând fi prezumată în nicio situaţie.

**3.13.**Fiecare parte declara si garanteaza celeilalte parti, faptul că:

a) a luat toate masurile necesare, in conformitate cu reglementarile si statutele relevante, pentru aprobarea semnarii prezentului Contract sau a oricarui alt act si/sau document care va fi incheiat in legatura cu prezentul Contract si ca detine capacitatea si autoritatea de a incheia sau de a efectua activitatile asumate prin prezentul si in conformitate cu orice act si/sau document ce va fi incheiat in legatura cu prezentul Contract;

b) persoana care semneaza prezentul Contract si orice alt Contract si/sau document in legatura cu acesta este autorizata legal in acest sens;

c) semnarea si incheierea prezentului Contract si indeplinirea obligatiilor asumate nu incalca si nu duc la incalcarea nici unui act normativ in vigoare

**4. OBIECTUL CONTRACTULUI**

**4.1** Prestatorul se obligă să presteze Servicii de expertiză tehnică pentru DJ 109B Fundătura Cornești, între km 2+900 - km 3+020 din cadrul proiectului Modernizarea și reabilitarea Traseului județean 6 format din sectoare de drum ale DJ 109B și DJ 109D, parte a Traseului Regional Transilvania de Nord având următoarele obiective:

1. Expertizarea tehnică a proiectului care a stat la baza execuției lucrărilor
2. Expertizarea tehnică a sectorului de drum cuprins între km 2+900 și km 3+020
3. Efectuarea tuturor determinărilor necesare întocmirii expertizei:

- măsurători pe teren (verificarea dimensiunilor proiectate, etc.)

- sondaje în sistemul rutier cu prelevarea de probe și măsurarea grosimilor realizate, prelevare carote, etc

- studii geotehnice

- studii topografice

- verificarea stabilității terenului și alte verificări necesare stabilirii cauzei apariției fisurilor/ alunecărilor înregistrate

d. Interpretarea datelor obținute și stabilirea cauzei/cauzelor care a/au generat apariția fisurilor / alunecărilor. Prestatorul va stabili dacă există o cauză sau un grup de cauze care a/au generat apariția fisurilor și/sau alunecărilor.

e. În funcție de soluțiile de remediere stabilite, prestatorul va întocmi listele de cantități necesare pentru remedierea situației.

4.2 Prestatorul se obligă să presteze serviciile menționate la pct. 4.1. conform cerințelor din documentația de atribuire șiîn conformitate cu oferta prezentată și asumată, aferentă prezentului contract, precum și cu respectarea Regulamentului de verificare şi expertizare tehnica de calitate a proiectelor, a execuţiei lucrărilor şi a construcţiilor aprobat prin H.G. nr. 925/1995, cu modificările și completările ulterioare, precum și a Ordinului MDRAP nr. 2264/2018, pentru aprobarea Procedurii privind atestarea verificatorilor de proiecte și experților tehnici în construcții, pentru cerinţele esenţiale ***A4, B2 si D, pentru lucrari de drumuri.***

**5. PREŢUL CONTRACTULUI ȘI AJUSTAREA LUI**

**5.1**.Preţul convenit pentru îndeplinirea Contractului, respectiv preţul serviciilor prestate, plătibil Prestatorului de către Achizitor este cel inclus în propunerea financiară (anexă la prezentul contract) și este de **lei**, la care se adauga T.V.A. conform legislatiei in vigoare.

**5.2.**Contravaloarea serviciilor prestate se va plăti pe baza facturii fiscale emise de Prestatator şi a procesului verbal de recepţie servicii, cu O.P. in contul \_\_\_\_\_\_\_\_\_\_\_\_\_\_\_\_\_\_\_ al Prestatorului cu respectarea dispozițiilor Legii nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi Prestatoare.

**5.3.**Preţul prezentului Contract este ferm pe întreaga durată de executare a contractului şi nu este supus vreunei ajustări sau actualizări.

**6. DURATA CONTRACTULUI**

**6.1.**Prezentul Contract intră în vigoare la data semnării lui de către ultima parte și este valabil pana la epuizarea conventionala sau legala a oricarui efect pe care il produce.

**6.2.** Durata de prestare a serviciilor este de maxim 45 de zile de la emiterea ordinului de începere a prestării serviciilor și predarea amplasamentului.

**7. DOCUMENTELE CONTRACTULUI**

**7.1.** - Documentele Contractului sunt:

a) documentația de atribuire

b) clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

c) oferta, respectiv propunerea tehnică şi propunerea financiară, inclusiv clarificările din perioada de evaluare;

**8.GARANŢIA DE BUNA EXECUŢIE A CONTRACTULUI**

8.1 Prestatorul se obliga sa constituie garantia de buna executie a contractului in termen de 5 zile lucratoare de la data semnarii contractului. Garantia de buna executie este 10% din preţul contractului fara TVA reprezentand ............... lei in conformitate cu art 40 din H.G. nr.395/2016.

8.2 Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care executantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

8.3. Achizitorul se obligă să emită ordinul de incepere a contractului numai după ce executantul a făcut dovada constituirii garanţiei de bună execuţie.

**Neconstituirea garantiei de buna executie conduce la rezilierea contractului de servicii de proiectare.**

8.4 Restituirea garantiei de buna executie se va face in conformitate cu art 42 din HG nr.395/2016, alin. 2, astfel:

|  |  |
| --- | --- |
|  |  |

În cazul contractului de servicii, autoritatea contractantă are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie publică/contractul subsecvent respectiv, dacă nu a ridicat până la acea dată pretenţii asupra ei.

**9. OBLIGAŢIILE PRESTATORULUI**

**9.1.** Prestatorul are obligaţia de a presta, in conditiile legislatiei romane, serviciile prevăzute în Contract cu profesionalismul şi promptitudinea cuvenite angajamentului asumat, fără erori sau omisiuni ale documentației livrate care să genereze ulterior lucrări suplimentare ce nu au caracter de imprevizibilitate și care pot leza obligațiile financiare ale Achizitorului.

**9.2.**Prestatorul se obligă, în termenul prevăzut la art. 6.2, să presteze serviciile care fac obiectul prezentului Contract la standardele şi/sau performanţele prezentate în propunerea tehnică ce face parte integranta din prezentul Contract, fiind răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

**9.3.**Prestatorul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru Contract, în masura în care necesitatea asigurării acestora este prevăzută în Contract sau se poate deduce în mod rezonabil din Contract; prestatorul are obligația de a remedia zonele din care s-au prelevat probe pentru determinările care se impun a fi efectuate

**9.3.**Prestatorul este pe deplin responsabil pentru prestarea serviciilor în conformitate cu prevederile Legii nr. 10/1995 privind calitatea în construţii, republicată, cu modificările şi completările ulterioare, a legislației subsecvente, asumându-şi toate responsabilităţile și garanțiile ce decurg din conţinutul Contractului, cât şi a prevederilor legale aplicabile.

**9.4.** Prestatorul va depune toate diligenţele necesare şi va acţiona în cel mai scurt timp posibil, pentru a da curs solicitărilor venite din partea Achizitorului, solicitări ce rezultă din natura prezentului Contract, inclusiv dar fara a se limita la obligatia ce ii revine de a răspunde la solicitările de clarificare ale Achizitorului. Termenele de raspuns la solicitari nu vor depasi 5 zile lucratoare si dupa caz, nu vor pune Achizitorul in situatia de a incalca termenele şi condiţiile prevăzute de legislatia privind achizitiile publice.

**9.5.**Prestatorul se obligă să factureze serviciile prestate şi contravaloarea acestora şi să

transmită factura fiscală pentru prestarea serviciilor.

**9.6.**Prestatorul se obligă să despăgubească Achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, cu excepţia situaţiei în care acestea sunt generate de respectarea clauzelor Contractului.

**9.7.**Prestatorul are obligaţia de a acţiona în orice circumstanţă cu obiectivitate şi imparţialitate, în conformitate cu regulile etice şi deontologice ale profesiei sale, precum şi cu discreţia necesară. În special, Prestatorul se va abţine de la a face orice declaraţii publice în legătură cu Contractul sau serviciile prestate în cadrul acestuia fără aprobarea prealabilă în acest sens, în scris, a Achizitorului, precum şi de la a se angaja în orice activitate care vine în conflict cu obligaţiile asumate faţă de Achizitor prin acest Contract. Prestatorul nu are dreptul de a angaja Achizitorul în orice fel fără asentimentul scris al acestuia, obţinut în prealabil, şi va face acest lucru cunoscut terţilor ori de câte ori este cazul.

**9.8.**Prestatorul se obligă să respecte şi să se conformeze tuturor prevederilor legislaţiei româneşti relevante în vigoare, şi garantează că personalul propriu şi dependenţii acestora respectă şi se conformează acestor prevederi legale. De asemenea, Prestatorul va respecta standardele internaţionale de muncă (ILO), convenţiile cu privire la libertatea de asociere şi negocieri colective, eliminarea muncii forţate şi a discriminării la locul de muncă şi abolirea muncii copiilor.

**9.9**.În cazul în care Prestatorul şi/sau oricare dintre sub-Contractorii, personalul, agenţii sau dependenţii săi, va primi sau accepta să primească, şi/sau va oferi sau va accepta să dea sau să procure vreunei persoane orice cadou, gratuitate, comision sau mită ca stimulent sau recompensă pentru a face sau a nu face orice act, şi/sau pentru a favoriza sau defavoriza orice persoană în legătură cu acest Contract sau orice alt Contract cu Achizitorul, acesta din urmă are dreptul de a rezilia Contractul cu solicitarea de daune-interese, fără ca prin aceasta însă să se aducă vreun prejudiciu oricăror drepturi câştigate de Prestator în baza acestui Contract.

**9.10.**Plăţile efectuate de Achizitor către Prestator în baza acestui Contract reprezintă singurul venit sau beneficiu pe care Prestatorul are dreptul să îl obţină în legătură cu acest Contract. Nici Prestatororul, nici personalul acestuia nu va accepta orice comision, reducere, alocaţie, plată indirectă sau orice alt venit/beneficiu în legătură cu sau ca rezultat al îndeplinirii obligaţiilor prevăzute în acest Contract.

**9.11.**Toate rapoartele şi documentele precum hărţi, diagrame, desene, specificaţii, planuri, statistici, calcule, baze de date, software şi înregistrări suport sau orice materiale achiziţionate, compilate sau pregătite de către Prestator în executarea acestui Contract vor fi proprietatea Achizitorului, în afară de cazul în care prin Contract se prevede altfel. Prestatorul se obligă să livreze aceste documente, în original, Achizitorului după finalizarea Contractului şi să nu le utilizeze pentru alte scopuri decât cele prevăzute în acest Contract, cu excepţia cazului în care Achizitorul îl autorizează în scris în acest sens.

**9.12.**Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract, cu excepţia cazurilor în care astfel de drepturi sunt preexistente Contractului, vor fi proprietatea Achizitorului, care le poate utiliza, publica sau transfera după cum consideră necesar, fără nici un fel de limitare geografică sau de altă natură.

**9.13.** Prestatorul, personalul, sub-Contractorii sau agenţii acestuia, se obligă să menţină secretul profesional pe întreaga durată a acestui Contract şi după încetarea acestuia și să trateze toate documentele şi informaţiile primite în legătură cu Contractul ca având caracter confidenţial şi – cu excepţia cazurilor în care acest lucru este necesar pentru buna derulare a Contractului şi atingerea obiectivelor acestuia - nu va publica sau dezvălui orice aspecte ale prezentului Contract şi nu va divulga nicio informaţie obţinută de la Achizitor fără acordul prealabil, în scris, al acestuia. De asemenea, nu va utiliza aceste informaţii şi nu va face referi la acestea în prestarea unor servicii pentru alţii. În cazul în care există divergenţe de opinie între Prestator şi Achizitor cu privire la necesitatea publicării/dezvăluirii anumitor informaţii în scopul derulării Contractului, decizia Achizitorului în aceste situaţii este finală şi neapelabilă.

**9.14.** Prestatorul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării acestui Contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, or al altor legături sau interese comune. Oricare ar fi situaţia, apariţia unui conflict de interese trebuie notificată de către Prestator imediat Achizitorului, în scris.

**9.15.** Prestatorul va garanta că personalul său, inclusiv cel de conducere, nu se află într-o situaţie care poate da naştere unui conflict de interese. Prestatorul va înlocui, imediat şi fără nici un fel de compensaţie din partea Achizitorului, orice membru al personalului său care se află într-o astfel de situaţie.

**9.16.** Prestatorul se va abţine de la orice legături şi relaţii, care au sau pot avea ca efect compromiterea independenţei sale sau cea a personalului său. În cazul în care Prestatorul nu poate menţine această independenţă, Achizitorul are dreptul de a rezilia Contractul, fără obligaţia notificării formale a Prestatorului şi fără a aduce atingere dreptului Achizitorului de a solicita despăgubiri pentru orice daune suferite ca urmare a acestei situaţii.

**9.17.**Achizitorul îşi rezervă dreptul de a verifica dacă măsurile luate de Prestator în conformitate cu prevederile acestui articol sunt adecvate şi de a solicita luarea de măsuri suplimentare dacă va considera necesar.

**9.18.** Prestatorul are obligaţia, în cazul în care subContractează părţi din Contract, de a încheia Contracte cu subContractanţii desemnaţi, în aceleaşi condiţii în care el a semnat Contractul cu achizitorul.

**9.19.** Prestatorul are obligaţia de a prezenta la încheierea Contractului toate Contractele încheiate cu subContractanţii desemnaţi, lista subContractanţilor, cu datele de recunoaştere ale acestora, cât şi Contractele încheiate cu aceştia constituind anexe la Contract.

**9.20.**Subcontractantul este pe deplin răspunzător faţă de Prestator de modul în care îşi îndeplineşte partea sa din Contract, Prestatorul având dreptul de a pretinde daune-interese subContractanţilor dacă aceştia nu îşi îndeplinesc partea lor din Contract.

**9.21.** Prestatorul poate schimba oricare subcontractant numai dacă acesta nu şi-a îndeplinit partea sa din Contract.

**9.22.**Schimbarea subcontractantului nu va schimba preţul Contractului şi va fi notificată achizitorului**.**

**10. OBLIGAŢIILE ACHIZITORULUI**

**10.1.**Achizitorul se obligă să plătească preţul serviciilor către Prestator în termen de 30 (treizeci) zile de la data înregistrării la sediul Achizitorului a facturii fiscale emise pe baza Procesului-Verbal de Recepție a Serviciilor, cu condiția acceptării Serviciilor/Rezultatelor de către Achizitor și cu respectarea clauzelor stipulate la pct. 12 Recepție și verificări.

**10.2.**Documentele în baza cărora se va face plata vor fi: procesul verbal de recepție a serviciilor şi factura fiscală.

**10.3.**Plata se va realiza prin ordin de plată, pe baza facturii acceptate, în contul pe care Prestatorul îl are deschis sau se obligă să-l deschidă la trezorerie.

**10.4.**Achizitorul se obligă să pună la dispoziţia Prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea Contractului.

**10.5.**Achizitorul este pe deplin responsabil de exactitatea documentelor și a oricăror alte informații furnizate Prestatorului precum și pentru Dispozițiile sale.

**10.6.**Achizitorul colaborează, atât cât este posibil, cu Prestatorul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

**10.7.**Achizitorul se obligă să desemneze unul sau mai mulți responsabili pentru gestionarea Contractului.

**11. EXECUTAREA, MODIFICAREA, SUSPENDAREA, FINALIZAREA, CESIUNEA CONTRACTULUI**

**11.1.**În cazul în care Prestatorul suferă întârzieri şi/sau suportă costuri suplimentare, datorate în exclusivitate Achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul Contractului.

**11.2.** În cazul în care apar:

i) orice motive de întârziere, ce nu se datorează Prestatorului; sau

ii) alte circumstanţe neobişnuite, susceptibile de a surveni altfel decât prin încălcarea Contractului de către Prestator, îndreptăţesc Prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**11.3.**Dacă pe parcursul îndeplinirii Contractului Prestatorul nu respectă termenul de prestare, acesta are obligaţia de a notifica acest lucru, în timp util, Achizitorului.

**11.4.**Modificarea clauzelor Contractului poate fi făcută numai prin acordul de voinţă al părţilor, prin act adițional la Contract, încheiat în formă scrisă, cererea pentru modificarea acestuia fiind depusă, cu cel puţin 15 de zile calendaristice înainte de data efectivă a intervenirii modificării Contractului.

**11.5**.Prezentul contract poate fi modificat în următoarele situații:

1. Concluziile întâlnirilor/ședințelor de monitorizare sau ca urmare a solicitărilor Achizitorului privind corectarea Neconformităților;
2. Orice modificare a datelor de contact, persoanelor de contact, conturilor bancare şi băncilor prin care se efectuează plățile;
3. Cerințe determinate de mediul in care se realizează activitățile în cadrul Contractului;
4. Înlocuirea Personalului implicat în Contract;
5. Înlocuirea/introducerea de Subcontractanți;
6. schimbări la nivelul Legii, regulamente CE, reglementări, standarde comunicate prin intermediul Caietului de sarcini;

**11.6**.Oricare dintre Părți notifică cealaltă Parte, de îndată ce devine conștientă de o neclaritate/ambiguitate sau incoerență/neconcordanță între Documentele Contractului. În cazul unor astfel de neclarități și incoerențe, clarificarea aspectelor se face printr-o instrucțiune dată de Achizitor.

**11.7**. Prestatorul notifică Achizitorul imediat ce consideră că domeniul de aplicare îi cere să facă ceva ce este ilegal sau imposibil. În cazul în care Achizitorul este de acord, acesta emite o instrucțiune/notificare/dispoziție în vederea aplicării măsurilor care se impun.

**11.8.**Partea care propune modificarea Contractului are obligația de a transmite celeilalte Părți propunerea de modificare a Contractului cu cel puțin 30 (treizeci) de zile înainte de data la care se consideră că modificarea Contractului ar trebui să producă efecte.

**11.9.**Suspendarea Contractului se poate face la solicitarea Prestatorului, cu notificarea Achizitorului cu cel puțin 5 zile înainte, în cazuri justificate, pe o durată limitată, prin act adițional.

**11.10.**Achizitorul are dreptul de a suspenda executarea Contractului, în tot sau în parte, prin act adițional, în orice moment şi de orice manieră consideră necesar, notificând Prestatorul în acest sens cu cel puţin 5 zile înainte.

**11.11**.În cazul în care perioada de suspendare a execuţiei Contractului depăşeşte 60 de zile, iar suspendarea nu este impusă de neexecutarea sau executarea necorespunzătoare, de către Prestator, a obligaţiilor ce îi revin, Prestatorul are dreptul de a solicita Achizitorului reluarea executării în termen de maxim 30 de zile. În cazul în care Achizitorul nu accepta acest lucru, Prestatorul are dreptul de a considera Contractul ca reziliat.

**11.12.**În afara cazului în care Achizitorul este de acord cu o prelungire a termenului de execuţie, orice întârziere din culpa dovedită a Prestatorului în îndeplinirea Contractului dă dreptul Achizitorului de a solicita penalităţi Prestatorului.

**11.13.**Serviciile prestate în baza Contractului sau, dacă este cazul, oricare fază a acestora prevăzută a fi terminată într-o perioadă stabilită în termenul Contractului trebuie finalizate în termenul convenit de părţi.

**11.14.**Părțile pot cesiona, total sau parțial, drepturile și obligațiile născute din acest Contract numai cu acordul prealabil în scris al celeilalte Părți și în condițiile Legii nr. 98/2016.

**11.15.**Cesiunea nu exonerează Prestatorul de nicio responsabilitate privind garanția sau orice alte obligații asumate prin Contract și scadente până la data cesiunii.

**11.16.**În cazul în care drepturile și obligațiile Prestatorului stabilite prin acest Contract sunt preluate de un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, Prestatorul trebuie să notifice Achizitorul într-un termen maximum 3 zile de la nașterea noii persoane juridice.

**11.17**.Achizitorul are termen de maximum 30 (treizeci) de zile de la data notificării de către Prestator pentru a-și exprima acordul/dezacordul cu privire la preluarea Contractului de către o nouă persoană juridică născută în urma unui proces de reorganizare juridică a persoanei Prestatorului.[(de exemplu: fuziune, divizare, etc.)

**11.18.**Prestatorul nu are dreptul să cesioneze niciunul din drepturile și obligațiile ce decurg din Contract, inclusiv drepturile la plată, fără acceptul prealabil scris din partea Achizitorului. În astfel de cazuri, Prestatorul trebuie să furnizeze Achizitorului informații cu privire la identitatea entității căreia îi cesionează drepturile.

**12. RECEPŢIE ŞI VERIFICĂRI**

**12.1.**Achizitorul are obligaţia de a verifica, prin reprezentanții săi, modul de prestare a serviciilor şi furnizare a documentelor pentru a stabili conformitatea lor cu legislaţia în vigoare si cu prevederile prezentului Contract.

**12.2**.Verificarea si recepția documentațiilor se vor face în termen de 5 zile lucrătoare de la depunerea de către prestator a raportului de expertiza, cu respectarea prevederilor Legii nr. 10/1995 și a legislației subsecvente.

**12.3** Reprezentanții Achizitorului vor stabili dacă documentația este admisibilă, admisibilă cu obiecțiuni sau inadmisibilă și vor propune amânarea/efectuarea recepției, după caz. În situația în care după acordarea unui termen pentru completarea/corectarea documentației, Prestatatorul nu își îndeplinește această obligație, reprezentanții achizitorului vor dispune respingerea documentației.

**12.4.**Procesul Verbal de Recepție a Serviciilor nu il va exonera pe Prestator de raspunderea pentru viciile de executie cauzate de realizarea necorespunzatoare a documentatiei de catre acesta.

**13. FORŢA MAJORĂ**

**13.1.**Forţa majoră este constatată de o autoritate competentă.

**13.2.**Forţa majoră exonerează parţile Prestatoare de îndeplinirea obligaţiilor asumate prin prezentul Contract, pe toată perioada în care aceasta acţionează.

**13.3.**Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**13.4.**Partea Contractantă care invocă forţa majoră are obligaţia de a notifica celeilalte părţi, imediat (maximum 3 zile de la producere) şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**13.5.**Partea Contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

**13.6.**Dacă forţa majoră acţionează sau se estimează că va acţiona o perioadă mai mare de 90 de zile, fiecare parte va avea dreptul să notifice celeilalte părţi încetarea prezentului Contract, fără ca vreuna din părți să poată pretindă celeilalte daune-interese.

**14. SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

**14.1.**Nerespectarea obligaţiilor asumate prin prezentul Contract de către una dintre părţi, în mod culpabil şi repetat, dă dreptul părţii lezate de a notifica rezilierea contractului și de a pretinde plata de daune interese.

**14.2.**În cazul în care Achizitorul nu onorează, în mod nejustificat, plata facturii, în termenul stabilit, Prestatorul are dreptul de a solicita penalități de 0,1% din plata neefectuată, pentru fiecare zi de întârziere, până la îndeplinirea obligației, dar nu mai mult decât valoarea contractului.

**14.3.**În cazul în care Prestatorul nu își îndeplinește obligațiile asumate conform Contractului, Achizitorul poate emite o notificare cu referire la prezenta clauză, prin care să specifice obligațiile neîndeplinite.

**14.4.** În cazul în care, în termen de 10 zile de la primirea notificării, Prestatorul nu ia toate măsurile de remediere pentru îndeplinirea obligațiilor neexecutate, contractul este reziliat deplin drept, fără nicio altă formalitate și fără intervenția instanței de judecată.

**14.5.**În cazul în care, din vina sa exclusivă, Prestatorul nu își îndeplinește la termen obligațiile asumate prin contract sau le îndeplinește necorespunzător, Achizitorul are dreptul de a pretinde penalități de 0,1% din valoarea serviciilor rămase de executat, pentru fiecare zi de întârzire, până la îndeplinirea obligațiilor asumate conform contractului, dar nu mai mult decât valoarea contractului. Prestatorul datoreaza penalitati de intarziere si in situatia in care, in aplicarea art. 14.3 respectiv 14.4, contractul a fost reziliat unilateral, pentru perioada cuprinsa intre data scadentei obligatiei si data rezilierii unilaterale a contractului.

**15. ÎNCETAREA CONTRACTULUI**

**15.1** Prezentul Contract încetează în următoarele situații :

(a) executarea corespunzătoare a obligațiilor conform prevederilor prezentului Contract,

(b) acordul de voință al Părților,

(c) denunțarea unilaterală de către o Parte în cazurile stabilite în Contract, în baza unei

notificări transmise în scris de către o Parte celeilalte Părți.

(d) rezilierea de către o Parte în cazul îndeplinirii în mod necorespunzător sau neîndeplinirii obligațiilor contractuale de către cealaltă Parte Contractantă, precum și în cazurile expres menționate în prezentul Contract.

(e) ca urmare a Forței majore, dacă forța majoră și consecințele acesteia durează pentru

o perioadă mai mare de 90 de zile fiecare Parte poate renunța la executarea Contractului. În acest caz, niciuna dintre Părți nu are dreptul de a cere despăgubiri de la cealaltă Parte, dar acestea au îndatorirea de a-și onora toate obligațiile care le incumbă în temeiul Legii și al Contractului până la data respectivă.

**15.2.**Achizitorul îşi rezervă dreptul de a denunţa unilateral Contractul de servicii, în cel mult 10 de zile de la apariţia unor circumstanţe care nu au putut fi prevăzute la data încheierii Contractului şi care conduc la modificarea clauzelor Contractuale în aşa măsură încât îndeplinirea acestuia ar fi contrară interesului public.

**15.3.**Achizitorul îşi rezervă dreptul de a denunța Contractul, printr-o notificare scrisă, în cel mult 10 de zile de la apariţia unor motive temeinice, în temeiul cărora Achizitorul nu mai poate asigura realizarea obiectului Contractului. În acest caz, Prestatorul are dreptul de a pretinde numai plata corespunzătoare pentru partea din Contract îndeplinită până la data denunţării unilaterale a Contractului.

**15.4.**Achizitorul are dreptul de a denunţa unilateral prezentul Contract şi în situaţia în care

alocarea resurselor financiare a fost sistată.

**15.5.**Achizitorul are dreptul de a rezilia Contractul, cu efecte depline, printr-o notificare scrisă adresată Prestatorului, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești, în oricare dintre situațiile prevăzute la lit. a)- lit. n) și doar dacă acesta nu a remediat situația respectivă în cadrul termenului de 10 (zece) zile lucrătoare de la primirea notificării:

**a)** Prestatorul nu-și îndeplinește obligațiile conform prevederilor Contractului, astfel cum sunt stabilite în contract;

**b)** Prestatorul nu se conformează**,** în perioada de timp rezonabilă, notificării emise de către Achizitor, prin care i se solicită remedierea Neconformității precum și executarea obligațiilor din prezentul Contract;

**c)** Prestatorul refuză sau omite să aducă la îndeplinire Dispozițiile emise de Achizitor în condițiile prezentului Contract;

**d)** Prestatorul a săvârșit abateri profesionale;

**e)** Prestatorul subcontractează fără a avea acordul scris al Achizitorului;

**f)** Prestatorul se află într-o situație de conflict de interese, iar această situație nu poate fi remediată în mod efectiv prin alte măsuri mai puțin severe;

**g)** Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

**h)** are loc o modificare organizatională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt realizate prin Act Adițional la prezentul Contract;

**i)** apariția oricărei alte incapacități legale care să împiedice executarea Contractului;

**j)** în cazul în care, printr-un act normativ, se modifică interesul public al Achizitorului în legătură cu care se prestează Serviciile care fac obiectul Contractului;

**k)** Prestatorul a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil Serviciilor care fac obiectul Contractului;

**l)** la momentul atribuirii Contractului, fie Prestatorul se afla în situația de a fi fost condamnat, prin hotărâre definitivă a unei instanțe judecătorești, fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea uneia dintre următoarele infracțiuni:

* + 1. constituirea unui grup infracțional organizat, astfel cum este prevăzut prin art. 367 din Legea nr. 286/2009 privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,
    2. infracțiuni de corupție, conform art. 289-294 din Legea nr. 286/2009, cu modificările și completările ulterioare, și infracțiuni asimilate infracțiunilor de corupție, conform art. 10-13 din Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,
    3. infracțiuni împotriva intereselor financiare ale Uniunii Europene, conform art. 181-185 din Legea nr. 78/2000, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,
    4. acte de terorism, conform art. 32-35 și art. 37-38 din Legea nr. 535/2004, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,
    5. spălarea banilor, astfel cum este prevăzut prin art. 29 din Legea nr. 656/2002, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, astfel cum este prevăzut prin art. 36 din Legea nr. 535/2004, cu modificările și completările ulterioare sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,
    6. traficul și exploatarea persoanelor vulnerabile, astfel cum este prevăzut prin art. 209-217 din Legea nr. 286/2009, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,
    7. fraudă, astfel cum este prevăzut prin articolul I din Convenția privind protejarea intereselor financiare al Comunității Europene din 27 noiembrie 1995;

**m)** are loc o încălcare gravă a obligațiilor care rezultă din legislația europeană relevantă pentru domeniul Contractului și care a fost constatată printr-o decizie a Curții de Justiție a Uniunii Europene și, ca urmare a acestui fapt, Contractul nu ar fi trebuit să fie atribuit Prestatorului;

**n)** împotriva Prestatorului se deschide procedura falimentului, Prestatorul având dreptul de a pretinde numai plata corespunzătoare pentru partea din Contract îndeplinită până la data denunțării unilaterale a Contractului.

**15.6.** Nerespectarea de către Achizitor, din culpa sa exclusivă, a obligațiilor asumate prin prezentul Contract, dă dreptul Prestatorului de a cere rezilierea Contractului și de a pretinde numai plata corespunzătoare pentru partea din Contract îndeplinită și recepționată, până la data încetării Contractului.

**15.7.**Prestatorul poate rezilia Contractul în cazul în care:

**a)** Achizitorul a comis erori substanțiale, nereguli sau fraude în cadrul procedurii de atribuire a Contractului sau punerea în aplicare a Contractului;

**b)** Achizitorul nu își îndeplinește obligațiile care îi revin, în special obligația de a furniza informațiile necesare pentru punerea în aplicare a Contractului

**15.8 .**Partea care intenționează să rezilieze Contractul trebuie să notifice celeilalte Părți această intenție precum și motivele invocate pentru reziliere.

**15.9.**Indiferent de motivele de reziliere, Prestatorul trebuie să ofere toată asistența necesară, inclusiv informații, documente și fișiere, pentru a permite Achizitorului să completeze, să continue sau să transfere Serviciile, fără a întrerupe activități sau fără a avea vreun efect negativ asupra calității sau continuității Serviciilor.

**15**.**10**.Ca efect al rezilierii, Prestatorul este răspunzător pentru daunele suportate de Achizitor, ca urmare a încetării Contractului, înainte de termen, din culpa Prestatorului, inclusiv costuri privind procedura de atribuire printr-un alt contract necesar pentru predarea sau continuarea Serviciilor, Achizitorul **poate** pretinde despăgubiri pentru astfel de prejudicii.

**16. SOLUŢIONAREA DISPUTELOR**

**16.1.**Achizitorul şi Prestatorul vor depune toate eforturile pentru a rezolva pe cale amiabilă, prin tratative directe și negociere amiabilă, orice neînţelegere sau dispută care se poate ivi între ei în cadrul sau în legătură cu îndeplinirea Contractului.

**16.2.**Părțile trebuie să răspundă la o solicitare de soluționare pe cale amiabilă în termen de maxim 10 zile de la solicitare.

**16.3.**Dacă disputa nu este astfel soluționată în termenul stabilit la clauza 16.2. din prezentul Contract și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.

**16.4.**Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare dintre Părți se poate adresa direct instanțelor competente de la sediul Achizitorului.

**16.5.**Pe perioada soluționării disputelor, Prestatorul este obligat să continue prestarea Serviciilor astfel cum este stabilit prin prezentul Contract. În situația nerespectării acestei obligații, Achizitorul este îndreptățit la despăgubiri în valoare de 0,1% pe zi de întârziere din valoarea contractului pentru neexecutarea obligațiilor contractuale.

**17. COMUNICAREA ÎNTRE PĂRȚI ȘI REPREZENTANȚII AUTORIZAȚI AI PĂRȚILOR**

**17.1** Orice comunicare între părţi, referitoare la îndeplinirea prezentului contract, trebuie să fie transmisă şi în scris.

**17.2** Orice document scris trebuie înregistrat atât în momentul transmiterii, cât şi în momentul primirii.

**17.3.** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

* 1. Comunicarile între părți vor fi remise la adresele sau numerele de fax ale Partilor, prezentate mai jos: sau

**Pentru Achizitor:** [UNITATEA ADMINISTRATIV TERITORIALA ,JUDETUL CLUJ PRIN CONSILIUL JUDETEAN CLUJ]

Adresă: [calea Dorobantilor nr.106]

Telefon: [0372/640047]

Fax: [0372/640072]

E-mail: [cjc@cjcluj.ro]

Persoană de contact: []

Funcția: []

**Pentru Prestator**:

Adresă:

Telefon:

E-mail:

Persoană de contact:

Funcția:

Reprezentanții legali ai Părților sunt singurii care pot exprima în scris și semna orice acord de voință, notificare, Dispoziție sau orice alte documente care intervin în orice moment al executării prezentului Contract.

* 1. Achizitorul numește o persoană din personalul propriu, care are autoritatea să acționeze în numele acestuia. Această persoană autorizată este cea notificată Prestatorului de Achizitor astfel:

Reprezentantul Achizitorului desemnat Responsabil de Contract este:

Nume/Prenume:

Funcția:

Telefon:

E-mail:

* 1. Prestatorul numește o persoană din personalul propriu, care are autoritatea să acționeze în numele acestuia. Această persoană autorizată este cea notificată Achizitorului de către Prestator, astfel:

Reprezentantul Prestatorului desemnat este:

Nume/Prenume:

Funcția:

Telefon:

E-mail:

* 1. Numirea/înlocuirea reprezentantului Achizitorului sau Prestatorului, care este autorizat pentru managementul prezentului Contract se face prin notificare cu respectarea prevederilor clauzelor stabilite pentru comunicarea între Părți.
  2. Prestatorul nu poate revoca numirea reprezentantului său și nu poate numi un înlocuitor fără acceptul prealabil al Achizitorului.

**18. CARACTERUL CONFIDENȚIAL AL CONTRACTULUI**

**18.1.** O parte contractanta nu are dreptul, fără acordul scris al celeilalte părţi:

a) de a face cunoscut clauzele contractuale, documentele sau orice prevedere a acestuia, angajaţilor săi sau ai unei terţe părţi, în afara acelor persoane direct implicate în îndeplinirea Contractului;

b) de a utiliza informaţiile şi documentele obţinute sau la care are acces în perioada de derulare a Contractului, în alt scop decât acela de a-şi îndeplini obligaţiile Contractuale.

**18.2.**În cazul în care nu se va respecta regimul de confidenţialitate asupra informaţiilor şi documentelor, partea culpabilă va achita contravaloarea daunelor materiale provocate, echivalent cu prejudiciul real produs celeilalte părţi.

**18.3.**Dezvăluirea oricărei informaţii faţă de persoanele implicate în îndeplinirea Contractului se va face confidenţial şi se va extinde numai asupra acelor informaţii necesare în vederea îndeplinirii Contractului.

**18.4.**O parte Contractantă va fi exonerată de răspunderea pentru dezvăluirea de informaţii referitoare la Contract dacă:

a) informaţia era cunoscută părţii Prestatoare înainte ca ea să fi fost primită de la cealaltă parte Contractantă; sau

b) informaţia a fost dezvăluită după ce a fost obţinut acordul scris al celeilalte părţi Prestatoare pentru asemenea dezvăluire; sau

c) partea Contractantă a fost obligată în mod legal să dezvăluie informaţia, sau se impune în vederea îndeplinirii operaţiunilor societăţii faţă de autorităţi, instituţii financiare sau terţi cu atribuţiuni în derularea Contractului.

**18.5.**Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

**19. CLAUZĂ STANDARD PRIVIND PROTECŢIA DATELOR PERSONALE**

**19.1** Părţile trebuie să respecte normele si obligaţiile impuse de dispoziţiile în vigoare, privind protecţia datelor cu caracter personal.

**19.2** Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:

• capacitatea de a respecta drepturile persoanelor vizate privind ştergerea, corectarea sau transferul informaţiilor personale,

• informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,

• îndeplinirea tuturor îndatoririlor obligatorii privind documentarea conformării cu Regulamentul 679/2016.

**19.3** Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

**19.4.** Datele cu caracter personal schimbate între Părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:

• vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;

• vor preveni utilizarea fără autorizaţie a sistemelor de prelucrare a datelor;

• se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;

• se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

• se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;

• se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contract încheiat între Părţi;

• se vor asigura că datele cu caracter personal sunt protejate de distrugere sau pierdere accidentală;

• se vor asigura că datele colectate în scopuri diferite pot fi prelucrate separat.

**20. DREPTURI DE PROPRIETATE INTELECTUALĂ**

**20.1.**În relaţia dintre părţi, Prestatorul îşi va păstra dreptul de autor şi alte drepturi de proprietate intelectuală/industriala asupra Rezultatului/Rezultatelor elaborat(e) și/sau prelucrat(e) de către Prestator, respectiv documentelor elaborate de către acesta (sau în numele acestuia) până la aprobarea lor de către Achizitor, data la care devin proprietatea acestuia. Dreptul de proprietate intelectuala asupra tuturor documentelor/livrabilelor elaborate de catre prestator, aferente indeplinirii obligatiilor contractuale, va reveni achizitorului.

**20.2**. De la data aprobarii si recepționării de către Achizitor, Prestatorul cesionează drepturile patrimoniale ale acestuia catre Achizitor. Cesiunea va fi exclusiva.

**20.3.**Se consideră că (prin semnarea Contractului) Prestatorul autorizeaza Achizitorul sa copieze, sa foloseasca şi sa transmita Documentele elaborate de către Prestator (sau în numele acestuia), inclusiv modificarile aduse acestora.

**20.4.** Achizitorul poate utiliza, publica, cesiona ori transfera dreptul de proprietate intelectuală asupra Rezultatului/Rezultatelor stabilit(e) din prezentul Contract așa cum consideră de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

**20.5.**Prestatorul nu va publica articole referitoare la serviciile care fac obiectul prezentului Contract si nu va face referire la aceste servicii în cursul executarii altor servicii pentru terti si nu va divulga nicio informatie furnizata de beneficiar, fara acordul scris prealabil al acestuia.

**21.** **DISPOZIŢII FINALE**

**21.1.**În cazul fuziunii/divizării sau schimbării formei juridice a uneia dintre părţi aceasta are obligaţia de a aduce la cunoştinţa celeilalte părţi modificările survenite în actele constitutive ale entității în timp util, în vederea stabilirii de comun acord a succesorului legal al acestei părţi Prestatoare.

**21.2.**Fuziunea/divizarea sau schimbarea formei juridice a uneia dintre părţi nu afectează executarea Contractului, obligaţiile părţii fiind în totalitate şi în indivizibilitate preluate de unul dintre succesorii/succesorul acesteia.

**22. LEGEA APLICABILĂ CONTRACTULUI**

**22.1.** Legea aplicabilă prezentului Contract, este legea română, Contractul urmând a fi interpretat potrivit acestei legi.

**23**. Părţile au înţeles să încheie prezentul contract, azi \_\_\_\_\_\_\_\_\_\_\_\_\_\_\_\_\_\_\_ în 2 (două) exemplare originale, de valoare juridică egală, câte un exemplar pentru fiecare parte Contractantă.

|  |
| --- |
| **ACHIZITOR PRESTATOR**  UNITATEA ADMINISTRATIV  TERITORIALĂ - JUDEŢUL CLUJ |
|  |
|  |
|  |
|  |
|  |